PATVIRTINTA

Prezidento Valdo Adamkaus gimnazijos

direktoriaus 2017 m. spalio 31 d.

įsakymu Nr. VK-317

**NACIONALINIO FOTOGRAFIJŲ KONKURSO „KURIU DARNĄ 2017“ NUOSTATAI**

1. **BENDROSIOS NUOSTATOS**
2. Nacionalinio fotografijų konkurso „Kuriu darną 2017“ (toliau – Konkursas) nuostatai reglamentuoja Konkurso prioritetus, organizavimo tvarką, reikalavimus, darbų pateikimo Konkursui, vertinio, dalyvių skatinimo tvarką ir kitą su Konkursu susijusią veiklą.
3. Konkurso organizatoriai: Lietuvos EKO mokyklų tinklo koordinatorė Prezidento Valdo Adamkaus gimnazija.
4. **KONKURSO TIKSLAS IR UŽDAVINIAI**
5. **Konkurso tikslas** – ugdyti turinčius esminių ekologijos ir aplinkosaugos žinių, gebėjimų, vertybinių nuostatų mokinius, mokinių kūrybiškumą, domėjimąsi darnios aplinkos kūrimo strategijomis ir sveikos gyvensenos nuostatas.
6. **Konkurso uždaviniai**:
	1. skatinti domėjimąsi darnios aplinkos kūrimo strategijomis, aplinkosauga, ekologinėmis problemomis ir jų sprendimo būdais;
	2. ugdyti tvirtas mokinio sveikos gyvensenos ir aplinkos puoselėjimo bei kūrimo vertybines nuostatas, kritinį mąstymą;
	3. sudaryti sąlygas atsiskleisti mokinių saviraiškai, fotografiniams, meniniams, kūrybiniams gebėjimams, skatinti kūrybinį potencialą, originalumą, įsitraukimą į patirtines veiklas;
	4. vykdyti Lietuvos EKO mokyklų tinklo mokyklų gerosios patirties sklaidą.
7. **KONKURSO DALYVIAI**
8. Konkurse dalyvauja Lietuvos EKO mokyklų tinklo įstaigos: mokytojai ir vaikai/mokiniai. Konkretus dalyvių skaičius ir amžius įstaigai neribojamas.
9. **KONKURSO PASKELBIMO TVARKA IR INFORMACIJOS SKLAIDA**

6. Informaciją apie Konkursą organizatoriai skelbia Prezidento Valdo Adamkaus gimnazijos interneto svetainėje ([www.adamkausgimnazija.lt](http://www.adamkausgimnazija.lt)) bei apie Konkursą informuoja Lietuvos EKO mokyklų tinklo įstaigas elektroniniu paštu.

1. **KONKURSO EIGA IR SĄLYGOS**

1. Konkursui pateikiamos tik skaitmeninės nuotraukos (failai) šiomis temomis (viena ar keliomis iš jų):
	1. Žalieji želdiniai mano mokykloje/darželyje;
	2. Sveika gyvensena;
	3. Sveika mityba. Daržovės ir vaisiai – vitaminų šaltinis;
	4. Mūsų geri darbai gyvajai ir negyvajai gamtai.
2. Foto nuotraukos turi būti siunčiamos JPG formatu, ne mažiau kaip 1 MB. Dydis pikseliais ne mažesnis nei 3000 x 2000. Pageidautina, kad pagal dydį ir kitus parametrus tai būtų spaudai tinkamas failas.
3. Vienas mokinys gali pateikti iki trijų foto nuotraukų.
4. Siunčiant nuotraukas laiške turi būti nurodoma nuotraukos pavadinimas(ai), autoriaus vardas ir pavardė, klasė (grupė), ugdymo įstaiga, rengusio mokytojo (auklėtojo) vardas, pavardė.
5. Nuotraukos turi būti spalvotos.
6. Nuotraukos turi būti siunčiamos elektroniniu paštu ekotinklasmokykloms@gmail.com iki 2017 m. gruodžio 11 d.
7. **VERTINIMAS**
8. Konkursui atsiųstas nuotraukas vertins Lietuvos EKO mokyklų tinklo koordinatorių sudaryta vertinimo komisija atsižvelgdama į:
	1. foto nuotraukų atitikimą nurodytoms temoms;
	2. originalumą ir kūrybiškumą;
	3. aktualumą ir perduodamos žinios aiškumą.

**VII. APDOVANOJIMAI**

1. Konkurso dalyviai bus apdovanoti dalyvių diplomais, o trijų geriausių nuotraukų autoriai – organizatorių prizais.
2. **BAIGIAMOSIOS NUOSTATOS**
3. Pateikdamas nuotraukas Konkursui, autorius automatiškai tampa Konkurso dalyviu bei sutinka su šio Konkurso Nuostatais ir sąlygomis.
4. Autorius, pateikdamas nuotrauką(as) konkursui, patvirtina, kad nuotraukos(ų) turinys neskatina religinės, tautinės nesantaikos ar kitaip nepažeidžia Lietuvos Respublikos įstatymų.
5. Pateikdami nuotraukas Konkurso dalyviai sutinka, kad nuotraukose vaizduojamas turinys būtų viešai publikuojamas spausdiniuose bei viešinamas elektroninėje erdvėje.
6. Visos Konkursui pateiktos nuotraukos bus talpinamos Prezidento Valdo Adamkaus gimnazijos elektroninės svetainės Lietuvos EKO mokyklų tinklo paskyros albume „Kuriu darną 2017“, o komisijos atrinktos nuotraukos bus panaudotos kuriant Lietuvos EKO mokyklų tinklo kalendorių.
7. Pateikdami darbus, konkurso dalyviai visam autorių teisių apsaugos laikotarpiui neatlygintinai suteikia konkurso organizatoriams neišimtines teises atgaminti, išleisti, viešai skelbti, platinti konkursui pateiktus darbus ar jų kopijas Lietuvoje ar užsienyje.
8. Organizatorius pasilieka teisę keisti Konkurso taisykles.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_